laion/Wikipedia-Exotic huggingface dataset:
Fear of a Black Planet

Fear of a Black Planet — ამერიკული ჰიპ-ჰოპ ჯგუფ Public Enemy-ს მესამე სტუდიური ალბომი. იგი გამოვიდა 1990 წლის 20 მარტს, ლეიბლებზე Def Jam Recordings და Columbia Records. ალბომი ჩაიწერა The Bomb Squad-ის პროდიუსერობით. იგი გამოირჩევა თავისი თემატიკით, რომელიც მოიცავს აფრო-ამერიკული საზოგადოების პრობლემებს, ძირითადად - რასიზმს. Contract On The World Love Jam - 1:48 Brothers Gonna Work It Out - 5:03 911 Is A Joke - 3:17 Incident At 66.6 FM - 1:37 Welcome To The Terrordome - 5:25 Meet The G That Killed Me - 0:44 Pollywannacracka - 4:13 Anti-Nigger Machine - 2:39 Burn Hollywood Burn - 3:04 Power To The People - 3:48 Who Stole The Soul? - 3:51 Fear Of A Black Planet - 3:42 Revolutionary Generation - 5:43 Can't Do Nuttin' For Ya Man - 2:46 Reggie Jax - 1:35 Leave This Off Your Fu*kin Charts - 2:31 B. Side Wins Again - 3:45 War At 33 ⅓ - 2:07 Final Count Of The Collision Between Us And The Damned - 0:48 Fight The Power - 4:42 Fear of a Black Planet საიტზე Discogs (გამოცემების სია) ↑ Strong (2004), p. 1226. ↑ ერლეუაინი, სტივენ თომას (მარტი 3, 2008). Fear of a Black Planet – Public Enemy | AllMusic: Review. Allmusic. Retrieved on ოქტომბერი 17, 2011. ↑ კოტი, გრეგ (აპრილი 15, 1990). „Rap's bad rap 'Fear of a Black Planet' touches universal concerns“. Chicago Tribune. Tribune Company. p. 5. ციტირების თარიღი: ოქტომბერი 17, 2011.[მკვდარი ბმული] ↑ Christgau (2000), p. 255. ↑ Larkin (1998), p. 4357. ↑ Sandow, გრეგ (აპრილი 27, 1990). „Fear of a Black Planet Review“. Entertainment Weekly. Time Inc. დაარქივებულია ორიგინალიდან — 2012-10-12. ციტირების თარიღი: ოქტომბერი 17, 2011. ↑ Columnist (ივლისი 15, 1995). „Review: Public Enemy, Fear of a Black Planet“. NME. IPC Media: 47. ↑ Columnist (სექტემბერი 1995). „Review: Public Enemy, Fear of a Black Planet“. Q. EMAP Metro Ltd (108): 132. ↑ Light, Alan (მაისი 17, 1990). „Public Enemy: Fear Of A Black Planet“. Rolling Stone. Jann S. Wenner. დაარქივებულია ორიგინალიდან — მარტი 20, 2011. ციტირების თარიღი: ოქტომბერი 17, 2011. ↑ Relic, Peter. Hoard, Christian (ნოემბერი 2, 2004). "Public Enemy: Album Guide | Rolling Stone Music". Rolling Stone: 661–662. Archived from the original on თებერვალი 6, 2011. ↑ Butler, Nick (იანვარი 16, 2005). Public Enemy – Fear of a Black Planet (staff review) | Sputnikmusic. Sputnikmusic. Retrieved on ოქტომბერი 17, 2011. ↑ Canadian album certifications – Public Enemy – Fear of a Black Planet. Music Canada. ↑ British album certifications – Public Enemy – Fear of a Black Planet. ბრიტანეთის ფონოგრამების მწარმოებლების ასოციაცია. შეიყვანეთ Fear of a Black Planet ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Public Enemy – Fear of a Black Planet. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ჩარლზ ლი (იუსტიციის მინისტრი)

ჩარლზ ლი (ინგლ. Charles Lee; დ. 1758 — გ. 24 ივნისი, 1815) — ამერიკელი იურისტი ვირჯინიიდან. აშშ-ის გენერალური პროკურორი 1795-1801 წლებში. დაიბადა ვირჯინიაში, ვესმორლენდ-ქაუნტიში. ჩარლზი, ზაქარი ტეილორის ბიძაშვილი იყო. 1775 წელს დაამთავრა ვირჯინიის კოლეჯი. 1789 წელს დაქორწინდა ენ ლიზე. მათ ოთხი შვილი ჰყავდათ. ენ ლი გარდაიცვალა 1804 წელს, რის შემდეგაც 1809 წელს ჩარლზი მეორედ დაქორწინდა მარგარეტ სკოტზე და მასთან კიდევ სამი შვილი ეყოლა. უილიამ ბრედფორდის გარდაცვალების შემდეგ, პრეზიდენტმა ვაშინგტონმა იგი დანიშნა იუსტიციის მინისტრად. ჩარლზ ლი მოვალეობის შესრულებას შეუდგა 1795 წლის 10 დეკემბერს და ამ პოსტზე მსახურობდა 1801 წლამდე როგორც ვაშინგტონის, ასევე ადამსის პრეზიდენტობის დროსაც. ლი გარდაიცვალა 1815 წელს, ვირჯინიაში, 56 ან 57 წლის ასაკში. იგი დაკრძალულია უარენტონის სასაფლაოზე. ჩარლზ ლი (ინგლისური)
კრის მეიტლენდი

კრის მეიტლენდი (დ. 1964 წლის 13 მაისს, კემბრიჯი, კემბრიჯშირი) — ინგლისელი დრამერი. მას შემდეგ, რაც 1993 წლის შემოდგომაზე ჯგუფ No-Man-ის კონცერტებზე უკრავდა, შეუერთდა სტივენ უილსონის ჯგუფ Porcupine Tree-ს. იგი ამ კოლექტივის დრამერი 2002 წლამდე იყო, სანამ გევინ ჰარისონი ჩაენაცვლებოდა. 2003 წელს დაუკრა Blackfield-ის სადებიუტო სტუდიურ ალბომზე, სადაც ჰარისონიც უკრავდა (რომელიც მას დიდებულ დრამერად თვლიდა). ↑ დაარქივებული ასლი. დაარქივებულია ორიგინალიდან — 2014-03-06. ციტირების თარიღი: 2014-04-05. ↑ Gavin Harrison here! - Page 2. Drummerworld.com. ციტირების თარიღი: 2011-10-22.
ჯონ უესლი (გიტარისტი)

ჯონ უესლი, აგრეთვე ცნობილი როგორც უეს დერთი (დ. ჯონ უესლი დერთ, III, ივნისი 1962) — ამერიკელი მომღერალი, სიმღერების ავტორი და გიტარისტი. ჯონ უესლის პროფესიონალური მუსიკალური კარიერა დაიწყო 1980-იანი წლების დასაწყისში, ტამპაში, სადაც მან დააარსა კოლექტივი Autodrive. შემდეგ წელს მან დაიწყო სოლო კარიერა და გამოდიოდა Marillion-ის კონცერტების წინ. 2002 წლიდან იგი გახდა Porcupine Tree-ს დამატებითი გიტარისტი და ბეკ-ვოკალისტი. სტუდიური ალბომები 1994 - Under the Red and White Sky 1995 - The Closing of the Pale Blue Eyes 1998 - The Emperor Falls 2002 - Chasing Monsters 2004 - Ten 2005 - Shiver 2011 - The Lilypad Suite 2014 - Disconnect 2016 - A Way You'll Never Be ერთობლივი ალბომები Fellini Days - ფიში (თანაავტორობა და შესრულება) Porcupine Tree (შესრულება): In Absentia, Fear of a Blank Planet Porcupine Tree (ხმის ინჟინერი): Fear of a Blank Planet, The Incident რუდ იოლი: For All We Know 1994 - The Last Light 1995 - John Wesley 2003 - Fly Boy 1998 - Waiting for the Sun to Shine in Paris 1998 - Wesfest 98 1999 - Starting the Engine II 1999 - WesFest 1999 2000 - The John Wesley Bachelor Party Tour 2002 - The Chicago and Frisco Bootlegs 2006 - Live at Katie Fitzgerald's 2009 - John Wesley : Oxford 2010 - Live at the L'Olympia ერთობლივი ფიში: Issue 30 CD (ჰედინგტონის 1999 წლის კონვენციიდან)(2000), Candlelight in Fog (შეზღუდული გამოცემა, საკონცერტო ალბომი, მხოლოდ 3000 ასლი)(2000), Sashimi(2001), Fellini Nights (2002) Porcupine Tree: XM, XMII, Rockpalast, Arriving Somewhere..., We Lost The Skyline, Ilosaarirock, Atlanta, Octane Twisted Porcupine Tree: Arriving Somewhere... სექტემბერი 2006, Anesthetize ივნისი 2010, Octane Twisted ნოემბერი 2012 Sound of Contact: "Not Coming Down" მაისი 2013, "Cosmic Distance Ladder" May 2013 ოფიციალური საიტი პროფილი Facebook-ზე პროფილი Reverbnation-ზე ჯონ უესლის სტუდია დაარქივებული 2014-03-06 საიტზე Wayback Machine. ↑ Brandon guitarist tours with British rock band Porcupine Tree. The Tampa Tribune (2010-04-22). დაარქივებულია ორიგინალიდან — 2010-04-25. ციტირების თარიღი: 2010-04-23. ↑ საჯარო რეესტრში მითითებულია, რომ ჯონ უ დერთი ფლორიდაში, 1962 წლის ივნისში დაიბადა.
სემიუელ ოსგუდი

სემიუელ ოსგუდი (ინგლ. Samuel Osgood; დ. 3 თებერვალი, 1747 – გ. 12 აგვისტო, 1813) — მასაჩუსეტსის წარმომადგენელი კონტინენტალურ კონგრესზე, აშშ-ის ფოსტის პირველი ხელმძღვანელი. 1630 წელს ინგლისიდან, ქალაქ ანდოვერიდან, მასაჩუსეტსში ჩამოვიდა ჯონ ოსგუდი. 1642 წელს მან დააარსა ქალაქი, რომელსაც თავისი მშობლიური ქალაქის სახელი, ანდოვერი, უწოდა. სემიუელ ოსგუდი იყო მისი შვილიშვილის კაპიტანი პიტერ ოსგუდის შვილი. სემიუელი სწავლობდა ჰარვარდის კოლეჯში, 1770 წელს მან თეოლოგიის ფაკულტეტი დაამთავრა. იგი დაბრუნდა მშობლიურ ქალაქში და ადგილობრივი მილიციის რამზში ჩაეწერა მოხალისედ. 1774 წლის კოლონიალურ ასამბლეაზე წარგზავნილი იქნა ქალაქის წარმომადგენლის რანგში. ლექსინგტონისა და კონკორდის ბრძოლებში ოსგუდი ხელმძღვანელობდა ადგილობრივ მოხალისეთა რაზმს. მას შემდეგ, რაც ბრიტანელებმა უკან დაიხიეს, ოსგუდი და მისი რაზმი მათ უკან გაჰყვა და მონაწილეობა მიიღო ბოსტონის აღებაში. 1776 წელს ბოსტონის აღების წარმატებით დასრულების შემდეგ ოსგუდმა დატოვა არმია და პროვინციულ კონგრესში დაბრუნდა. 1780 წელს ის აირჩიეს შტატის სენატში. 1789 წელს პრეზიდენტმა ვაშინგტონმა ოსგუდი ფოსტის პირველ ხელმძღვანელად დანიშნა. როდესაც გადაწყდა, რომ ხელისუფლება ფილადელფიაში უნდა დამჯდარიყო და იქიდან ემართა ქვეყანა, ოსგუდმა ნიუ-იორკში დარჩენა გადაწყვიტა და 1791 წელს დაკავებული თანამდებობიდან გადადგა. 1800 წელს ოსგუდი ნიუ-იორკის საკრებულოში აირჩიეს, სადაც 1803 წლამდე მსახურობდა სპიკერად. 1803 წელს იგი დანიშნეს ნიუ-იორკის საზღვაო პორტის მთავარ ოფიცრად, ამ თანამდებობაზე იგი სიკვდილამდე მსახურობდა. 1812 წელს ის აირჩიეს ნიუ-იორკის საქალაქო ბანკის პირველ პრეზიდენტად, მოგვიანებით ცნობილი როგორც Citibank - დღევანდელი Citigroup-ის წინამორბედი. ოსგუდი 1813 წელს გარდაიცვალა, ნიუ-იორკში, დაკრძალულია ნიუ-იორკში. Samuel Osgood (April 1889). Mrs. William C. Eddy (granddaughter), ed. "Sketch of the Life of Samuel Osgood". The Magazine of American History with Notes and Queries. 21 (4): 324–8. სემიუელ ოსგუდი — Find a Grave-ზე ↑ 1.0 1.1 University of Virginia's Miller Center of Public Affairs. დაარქივებულია ორიგინალიდან — 2010-07-07. ციტირების თარიღი: 2017-11-30. ↑ SAMUEL OSGOOD. Osgoode Family Association. ციტირების თარიღი: 16 ოქტომბერი, 2010.
Parklife

Parklife — ბრიტანული ალტერნატიული როკ-ჯგუფ Blur-ის მესამე სტუდიური ალბომი. გამოვიდა 1994 წლის 25 აპრილს, ლეიბლებზე Food/SBK. მას შემდეგ, რაც წინა ალბომი Modern Life Is Rubbish (1993) ცუდად იყიდებოდა, Parklife-მა ჯგუფს ბრიტანეთში პოპულარობა დაუბრუნა. წარმატება იქონია მისმა ოთხმა სინგლმა - „Girls & Boys“, „End of a Century“, „Parklife“ და „To the End“. ალბომმა ბრიტანეთში ოთხი გზის პლატინა მიიღო. ყველა სიმღერის მუსიკის ავტორი — Blur. ↑ Daryl Easlea (23 აპრილი 2007). "Review of Blur – Parklife". BBC Music. Retrieved 4 დეკემბერი 2011. ↑ Pitchfork review ↑ "15 Years Later: Blur's 'Parklife'". PopMatters. Retrieved 4 დეკემბერი 2011. ↑ Robert Christgau. Robert Christgau: CG: Blur. Robert Christgau website. ციტირების თარიღი: 24 იანვარი 2012. ↑ Blue – Parklife (Special Edition) 2CD. blur.co.uk. ციტირების თარიღი: 30 ივლისი 2013.[მკვდარი ბმული] ↑ Parklife (Special Edition) – blur. iTunes. Apple Inc.. ციტირების თარიღი: 30 ივლისი 2013. ↑ Australian chart positions. australian-charts.com. დაარქივებულია ორიგინალიდან — 2012-06-21. ციტირების თარიღი: 16 ოქტომბერი 2012. ↑ https://books.google.com/books?lr=&rview=1&id=TAgEAAAAMBAJ&q=blur#v=snippet&q=blur&f=false ↑ source: Pennanen, Timo: Sisältää hitin - levyt ja esittäjät Suomen musiikkilistoilla vuodesta 1972. Helsinki: Kustannusosakeyhtiö Otava, 2006. ISBN 978-951-1-21053-5. page: 280 ↑ Tonlist Top 40. DV. დაარქივებულია ორიგინალიდან — 2021-02-21. ციტირების თარიღი: 2017-06-08. ↑ https://books.google.com/books?lr=&rview=1&id=9A0EAAAAMBAJ&q=blur#v=onepage&q=blur&f=false ↑ ブラーのCDアルバムランキング Japanese chart positions. Oricon Style. ციტირების თარიღი: 16 ოქტომბერი 2012. ↑ New Zealand chart positions. charts.org.nz. დაარქივებულია ორიგინალიდან — 2012-06-21. ციტირების თარიღი: 16 ოქტომბერი 2012. ↑ Norwegian chart positions. norwegiancharts.com. დაარქივებულია ორიგინალიდან — 2012-06-21. ციტირების თარიღი: 16 ოქტომბერი 2012. ↑ სტივენ ჰანგი. Blur - Parklife - swisscharts.com. swisscharts.com. ციტირების თარიღი: 25 ოქტომბერი 2014. ↑ Blur. Official Charts Company. ციტირების თარიღი: 30 July 2013. ↑ Harris, p. 142 ↑ Gold and Platinum Search. დაარქივებულია ორიგინალიდან — 2012-03-23. ციტირების თარიღი: 25 ოქტომბერი 2014. ↑ 19.0 19.1 content/section_news/plat1996. ifpi.org. დაარქივებულია ორიგინალიდან — 24 დეკემბერი 2013. ციტირების თარიღი: 25 ოქტომბერი 2014. ↑ Archived copy. დაარქივებულია ორიგინალიდან — 2013-01-11. ციტირების თარიღი: 23 მარტი 2011.
Magic Fields

Magic Fields — გერმანული ჯგუფ X-Perience-ის სადებიუტო სტუდიური ალბომი. გამოვიდა 1996 წლის 15 ნოემბერს. ალბომის ყველაზე პოპულარული სინგლია „A Neverending Dream“. მუსიკის ავტორი - მათიას ულე. ვოკალი - კლაუდია ულე. Deep Blue Water - 0:53 Magic Fields - 3:26 A Neverending Dream - 3:45 Mirror - 4:16 Beautiful Day - 3:52 Angel Zoom - 2:42 The Moon - 4:37 Circles of Love (რადიოს ვერსია) - 3:33 The Night Moved On - 3:29 The Sun - 3:58 My Life Goes On - 4:32 Circles of Love (D&S Radio Mix) - 3:24 ↑ ინფორმაცია Discogs-ზე
ტრეში

ტრეში (ინგლ. trash — ნაგავი) — ლიტერატურული ტალღა, ჩაისახა ამერიკაში 1970-იანი წლების ბოლოს. ეს იყო ცხოვრებისადმი ახალი ეგზისტენციალური დამოკიდებულება და ახალი ესთეტიკა. თუკი სიურეალისტებმა მიზნად ცხოვრების შეცვლა დაისახეს, ხოლო სიტუაციონისტები არქიტექტურასა და ურბანიზმში ახალი სიტუაციების შექმნით მენტალიტეტის შევცლას ცდილობდნენ, ტრეშის ამგვარი „კეთილშობილური“ ამბიციები არ გააჩნია. იგი ცდილობს არა სამყაროს შეცვლას, არამედ მის, რაც შეიძლება მწვავედ, უხეშად აღწერას. მისი მიზანია დღის სინათლეზე გამოტანა ყოველივე იმისა, რასაც საზოგადოებრივი პირობითობები, ზრდილობის წესები ნიღბავს, მოკლედ, საჭიროა დიდი სოციალური ტაბუების დამსხვრევა. უწმინდურობა, გარყვნილება, ვულგარულობა, უიმედობა, სიმახინჯე, პორნო, სიგიჟე, შიში — ესენია აღნიშნული მიმართულების მთავარი თემები. ტრეშის წარმოშობის პარალელურად 1976–1977 წლებში დიდ ბრიტანეთში, შემდეგ კი მთელ დასავლეთში გავრცელდა პანკური დაჯგუფებები. პანკურმა ნიჰილიზმმა, რომელსაც სიმახინჯის, სიბილწისა და ანარქიის აპოლოგია ახასიათებდა, მნიშვნელოვანი გავლენა იქონია ახალ ლიტერატურულ მიმდინარეობაზე. ტრეშის დებიუტი, რაც არ უნდა გასაკვირი იყოს, შედგა არა დასავლური, არამედ აღმოსავლური სამყაროს წარმომადგენლის, იაპონელი რიუ მურაკამის რომანით თითქმის გამჭვირვალე ცისფერი (1976). მასში აღწერილია ცხოვრება ახალგაზრდა ტოკიოელი მოზარდთა ჯგუფისა, რომელთა ერთადერთ საზრუნავს სექსი და ნარკოტიკები წარმოადგენს. ასე რომ, რომანი ჯერ კიდევ 70-იან წლებში ალაპარაკდა მატერიალისტური სამყაროს ერთ-ერთ ძირითად პრობლემაზე. საფრანგეთში ტრეში შედარებით გვიან, 90-იანი წლების დასაწყისში გავრცელდა. ეს მოხდა ვენსან რავალეკისა და ვირჟინი დეპანტის რომანებით. თუმცა უცხოელებისგან განსხვავებით ფრანგი ავტორების ნაწარმოებები მორალისგან მთლიანად თავისუფალი არ არის.
ჰენრი ბაუერსი

ჰენრი რობერტსონ ბაუერსი (ინგლ. Henry Robertson Bowers; დ. 29 ივლისი, 1883 — გ. 29 მარტი, 1912) — ინდოეთის სამეფო სამხედრო-საზღვაო ფლოტის ლეიტენანტი, პოლარეთის მკვლევარი. იყო წევრი ტერა-ნოვას ექსპედიციისა, რომელსაც ხელმძღვანელობდა რობერტ სკოტი. იგი სკოტმა აირჩია და საპოლუსო პარტიის შემადგენლობაში შეიყვანა, რომელიც შედგებოდა ხუთი ადამიანისგან და რომელსაც უნდა მიეღწია სამხრეთ პოლუსამდე. ექსპედიციის წევრებმა მიზანს მიაღწიეს 1912 წლის 17 იანვარს, თუმცა რუალ ამუნდსენის გუნდზე 34 დღით გვიან. უკან დაბრუნებისას, როსის შელფურ მყინვარზე გადასვლის დროს, ბაუერსი, თავის ორ უკანასკნელ მეგზურთან ერთად, გარდაიცვალა სიცივისგან, შიმშილისა და ფიზიკური გამოფიტვისგან. მათ 11 მილი დააკლდათ უახლოეს ბანაკამდე. რობერტ ფოლკონ სკოტი ლოურენს ოტსი ედგარ ევანზი ედუარდ უილსონი ტერა-ნოვას ექსპედიცია Greenock-town.co.uk დაარქივებული 2007-09-28 საიტზე Wayback Machine.
ბენგალელები

ბენგალელები (ბენგ. বাঙালি ბენგალი) — ხალხი, ბანგლადეშის ძირითადი მოსახლენი (109,5 მლნ). ცხოვრობენ აგრეთვე ინდოეთში (80 მლნ), ნეპალში, ბჰუტანში, სინგაპურში. მიეკუთვნებიან ევროპეიდული რასის ინდო-მედიტერანეულ შტოს. სამხრეთ-აღმოსავლეთში ჭარბობს მონღოლოიდური ელემენტები, სამხრეთში - დრავიდული. ბენგალელები ჩინელებისა და არაბების შემდეგ სიდიდით მესამე ეთნიკური ჯგუფია. Sengupta, Nitish (1 November 2002). History of the Bengali-Speaking People. Ubs Pub Distributors Ltd, გვ. 554. ISBN 978-8174763556.  Ray, R. (1994). History of the Bengali People. Orient BlackSwan, გვ. 656. ISBN 978-0863113789.  Ray, Niharranjan (1994). History of the Bengali people: ancient period. მიჩგანის უნივერსიტეტი: Orient Longmans, გვ. 613. ISBN 9780863113789.  Ray, N (2013). History of the Bengali People from Earliest Times to the Fall of the Sena Dynasty. Orient Blackswan Private Limited, გვ. 613. ISBN 978-8125050537.  Das, S.N. (1 December 2005). The Bengalis: The People, Their History and Culture, გვ. 1900. ISBN 978-8129200662.  ვიკისაწყობში არის გვერდი თემაზე: ბენგალელები Bengalis Encyclopædia Britannica entry ↑ "Bangladesh" IMF Population estimates. ↑ Census of India. დაარქივებულია ორიგინალიდან — 13 May 2010. ციტირების თარიღი: 2008-01-07. ↑ „Five million illegal immigrants residing in Pakistan“. Express Tribune. ↑ Homeless In Karachi. Outlook. ციტირების თარიღი: 2 March 2010. ↑ „Falling back“. Daily Times. 17 დეკემბერი 2006. დაარქივებულია ორიგინალიდან — 9 October 2013. ციტირების თარიღი: 25 April 2015. ↑ van Schendel, Willem (2005) The Bengal Borderland: Beyond State and Nation in South Asia. Anthem Press, გვ. 250. ISBN 9781843311454.  ↑ Migration Profile - Saudi Arabia ↑ Migration Profile - UAE ↑ Labor Migration in the United Arab Emirates: Challenges and Responses. Migration Information Source (18 September 2013). ციტირების თარიღი: 14 December 2013. ↑ Yearbook of Immigration Statistics: 2012 Supplemental Table 2. U.S. Department of Homeland Security. ციტირების თარიღი: 2013-04-03. ↑ Yearbook of Immigration Statistics: 2010 Supplemental Table 2. U.S. Department of Homeland Security. ციტირების თარიღი: 2013-04-03. ↑ 2011 Census: Ethnic group, local authorities in the United Kingdom. Office for National Statistics (11 October 2013). ციტირების თარიღი: 28 February 2015. ↑ Census Profile – Province/Territory, Note 20 ↑ Comparing State Polities: A Framework for Analyzing 100 Governments By Michael J. III Sullivan, pg. 119 ↑ Bangladesh დაარქივებული 2017-12-29 საიტზე Wayback Machine. - CIA World Factbook ↑ Data on Religion. Census of India (2001). Office of the Registrar General & Census Commissioner, India. ციტირების თარიღი: 26 August 2006.
ულუმპია ბატონიშვილი

ულუმპია ბატონიშვილი — ბაგრატ V-ის ასული მეორე მეუღლის, ანა კომნენოსისგან. გათხოვილი იყო სამეფოს ამირეჯიბზე, კახაბერ ჩიჯავაძეზე. შემორჩენილია მისი საბუთი (1399/1405), რომლითაც უკვე გარდაცვლილი მეუღლის მოსახსენებელ აღაპს ნიშნავს. დოკუმენტში ნათქვამია: ულუმპია ბატონიშვილს ჰყავდა ვაჟი, საზვერელ ჩიჯავაძე. მეუღლის გარდაცვალების შემდეგ მონაზვნად აღკვეცილა და სწორედ მაშინ უწოდებიათ მისთვის ულუმპია. ივ. ჯავახიშვილი, ქართველი ერის ისტორია, ტ. III, თბ., 1966 კირილ თუმანოვი, მეთხუთმეტე საუკუნის ბაგრატიონები (ფორდჰემის უნივერსიტეტი, ტრადიციო, ნაწ. 7, გვ. 169-221) ↑ ივ. ჯავახიშვილი, ქართველი ერის ისტორია, ტ. III, თბ., 1966, გვ., 278
ალეუტის ქედი

ალეუტის ქედი (ინგლ. Aleutian Range) — ქედი ჩრდილოეთ ამერიკაში, ალასკის ნახევარკუნძულზე. სიმაღლე 3108 მ. წარმოადგენს ალეუტის კუნძულების კონტინენტური მწკვრივის აღმოსავლეთ გაგრძელებას. წარმოქმნილია ახალგაზრდა ნეოგენურ-მეოთხეული ვულკანური კონუსების ჯაჭვით. სიმაღლე 2500-3000 მ. უმაღლესი წერტილის სიმაღლეა 3108 მ (მთა რედაუტი). ქედზე არის დაახლოებით 10-მდე მოქმედი ვულკანი, რომელთაგან აღსანიშნავია ილიამნა, კატმაი და სხვა. ემჩნევა ძველი გამყინვარების ნიშნები. უმაღლეს მწვერვალებე გვხვდება მარადი თოვლი და მყინვარები. ფერდობები შემოსილია სუბარქტიკული მდელოებითა და მთის ტუნდრით. ალეუტის ქედის გარკვეული ნაწილი უკავია ალეუტის ეროვნულ პარკს. ალეუტის ქედი აღმოაჩინეს, რუკაზე დაიტანეს და გამოიკვლიეს რუსებმა XVII საუკუნეში. ალეუტის ქედი — სტატია დიდი რუსული ენციკლოპედიიდან (რუსული)
ელენე (ბაგრატ V-ის მეუღლე)

ელენე (გ. 1366) — საქართველოს დედოფალი, ბაგრატ V-ის მეუღლე. ისტორიულ წყაროებში მისი წარმომავლობის შესახებ ინფორმაცია არ არის. ერთ-ერთი თეორიის თანახმად, ის შეიძლება ყოფილიყო ტრაპიზონის იმპერატორის, ბასილის ასული, ელენა დიდი კომნენოსი (ბერძ. Έλενα Μεγάλη Κομνηνή). 1366 წელს დედოფალი ელენე შეეწირა შავი ჭირის ეპიდემიას. მისი გარდაცვალებიდან ერთი წლის შემდეგ, ბაგრატმა ცოლად შეირთო ანა კომნენოსი, ტრაპიზონის იმპერატორის, ალექსი III-ის ასული. მისი შვილი შესაძლოა ყოფილიყო კონსტანტინე I. ↑ კრისტოფერ ბაიერსი, „საქართველო : ბაგრატიონების დინასტია“ ↑ კირილ თუმანოვი - მეთხუთმეტე საუკუნის ბაგრატიონები (ფორდჰემის უნივერსიტეტი, ტრადიციო, ნაწ. 7, გვ. 169-221) ↑ ჯავახიშვილი ივ. ქართველი ერის ისტორია, წგნ. 3, თბ., 1966; ↑ გუჩუა ვ., ქსე, ტ. 2, გვ.129-130, თბ., 1977
ახალი ფიქცია

ახალი ფიქცია — ავანგარდული ლიტერატურული მიმდინარეობა. ჯერ კიდევ XIX საუკუნიდან მოყოლებული რელისტური ლიტერატურის პარალელურად არსებობს ე.წ. წარმოსახვითი ლიტერატურა. თუკი პირველი გარემომცველი რელობის შეძლებისდაგვარად ადეკვატურ აღწერას გვთავაზობს და დიდ ადგილს უთმობს სოციალურ და ფსიქოლოგიურ საკითხებს, წარმოსახვითი მიმართულება არაცნობიერსა და წარმოსახულს ემყარება. ახალი ფიქცია საყოველთაოდ ცნობილი სამეცნიერო ფანტასტიკური მიმართულების რადიკალიზაციას წარმოადგენს და მიზნად ისახავს ადამიანის სულში არსებული პოეტური სიღრმეების შეცნობას, რისი მიღწევაც შეუძლებელია ყოველდღიური ცხოვრების უბრალო ტრანსკრიფციით. ამისთვის აუცილებელია ქვეცნობიერი თუ წარმოსახვითი ნიღბების თამაში. ახალ ფიქციაში განასხვავებენ სხვადასხვა ტენდენციებს. ავტორთა ერთი ნაწილი უპირატესობას ანიჭებს დროში მოგზაურობას: ერთი ინტრიგის ფონზე ხდება სხვადასხვა წარსული ეპოქის გაცოცხლება, რაც ხშირად წმინდა ფანტასმაგორიაში იზრდება. ამგვარად სტრუქტურირებული ისტორიული ამბავი სრულიად ახალი კუთხით გაიაზრება, რის საშუალებასაც რეალისტური მიდგომა არ იძლევა. წარსულის ფანტასტიკური გაცოცხლება ხდება ფარაონის სიცილში (ფ. კუპრი, 1984), კონფუცის სიზმარსა (ჟ. ლევი, 1989) თუ შუშის კოშკში (ჟ.ო. შატორეინო, 1994). მწერალთა მეორე ნაწილი სივრცეში მოგზაურობას გვთავაზობს. განსაკუთრებული ინტერესით სარგებლობს აღმოსავლური (ტიბეტური ოცნება, პ.კარე, 1994; დიდი იმპერატორი და მისი ავტომატები, ჟ. ლევი, 1985), გერმანული და ებრაული სამყარო. ხშირად მწერალი თავადვე იგონებს ახალ ადგილებსა და ცივილიზაციებს. დროისა და სივრცის ტრანსგრესიას მითოლოგიური პერსონაჟები და სიუჟეტებიც ემატება. საინტერესოა ახალი ფიქციისათვის დამახასიათებელი თხრობითი კონსტრუქციების თავისებურებაც. მონათხრობი და თხრობის მანერა იმგვარად ირევა ერთმანეთში, რომ ფიქცია თავადვე იქცევა ფიქციის შესახებ მსჯელობად. ამის ნათელი მაგალითია ისეთი რომანები, როგორიცაა: ჩინელი მხედრის ზღაპრები (ფ. კუპრი, 1994), რომლის თითოეული თავი ცალკე ზღაპარს შეიცავს; სტეფანი ფანისტე (ფ. ტრისტანი, 1997), რომელშიც უამრავი ურთიერთსაწინააღმდეგო მოანთხრობია ჩართული; სიმაღლის სურნელი (ს. ჟუტი, 1999), სადაც სამი სხვადასხვა, მაგრამ ურთიერთდაკავშირებული ამბავი ერთმნეთის ინტერპრეტაციას წარმოადგენს.
ტყის ჭორტანა

ტყის ჭორტანა (ლათ. Commelina communis) — ერთლებნიანი მრავალწლოვანი ბალახოვანი მცენარე კომელინასებრთა ოჯახისა. აქვს ხორცოვანი ღერო და იღლიური ციმოზური ყვავილედი. კაშკაშა ცისფერი გვირგვინის ფურცლები შეიცავს ცისფერ საღებავს, რომელსაც იყენებენ გარეული ცხოველების ტყავისა და თევზის კანის შესაღებად. გავრცელებულია იაპონიასა და ჩინეთში, აგრეთვე შორეულ აღმოსავლეთსა და ციმბირში. კავკასიაში გზადმოყოლილი საკარანტინო სარეველაა. იზრდება ჯგუფებად ტენიან დაბლობ ადგილებში, ბუჩქნარებსა და ნათესებში. საქართველოში პირველად ბათუმის მიდამოებში გამოჩნდა, შემდეგ კი მთელ აჭარაში, გურიასა და აფხაზეთში გავრცელდა. დავლიანიძე მ., ქართული საბჭოთა ენციკლოპედია, ტ. 10, თბ., 1986. — გვ. 92.
პარიკუტინი

პარიკუტინი (ესპ. Paricutín) — ახალგაზრდა ვულკანი მექსიკაში, განივ ვულკანურ სიერაზე. სიმაღლე 2800 მ. მდებარეობს მექსიკის ცენტრალურ ნაწილში, მიჩოაკანის შტატში. პირველი ამოფრქვევა მოხდა 1943 წლის 20 თებერვალს მიჩოაკანის შტატის სოფელ პარიკუტინის ირგვლივ არსებულ სიმინდის ველზე, საიდანაც წარმოსდგა ვულკანის სახელწოდება. ამოფრქვევას თან ახლდა გავარვარებული შლაკის მძლავრი შადრევნები, ფერფლისა და ორთქლის ამოტყორცნა, ლავის დაღვრა. პირველ წელს პარიკუტინი აიწია ზედაპირიდან 450 მ-ით და სოფელი პარიკუტინი გადაწვა. უწყვეტად იფრქვეოდა 9 წლის განმავლობაში. 1946 წლამდე მიმდინარეობდა აფეთქებები და ამოფრქვევები. თხევადმა ბაზალტურმა ლავამ გაანადგურა რამდენიმე სოფელი. 1952 წლიდან აღარ ამოფრქვეულა. ირგვლივ რამდენიმე გვერდითი კონუსია. დამახასიათებელი იყო სტრომბოლის ტიპის ამოფრქვევები. პარიკუტინი მსოფლიოს ერთ-ერთი ყველაზე ახალგაზრდა ვულკანია. შეგიძლიათ იხილოთ მედიაფაილები თემაზე „პარიკუტინი“ ვიკისაწყობში. პარიკუტინი — გეოგრაფიული ენციკლოპედია (რუსული) პარიკუტინი — ენციკლოპედია ბრიტანიკა (ინგლისური)
ვერლიბრი

ვერლიბრი (ფრანგ. vers libre — „თავისუფალი ლექსი“) — ურითმო ლექსი, რომლის ტაეპები არათანაზომიერია და მარცვალთა რაოდენობა ნებისმიერი. თავისუფალია აგრეთვე ტაეპების შეწყობა და სტროფული კომპოზიცია, მაგრამ აუცილებელია ტაეპთა სალექსო სტრიქონებად განლაგება და რიტმულ-ინტონაციური შეწყობა. ვერლიბრმა განსაკუთრებული პოლულარობა მოიპოვა დასავლეთ ევროპაში XIX საუკუნის ბოლოსა და XX საუკუნის დასაწყისში სიმბოლისტი პოეტების შემოქმედებაში. საქართველოში XX საუკუნიდან დასაწყისიდან დამკვიდრდა. ვერლიბრის პირველი ნიმუშები ეკუთვნის გ. ტაბიძეს („ფარდების შრიალი”, „სამრეკლო უდაბნოში”) და ცისფერყანწელებს (პ. იაშვილი, ტ. ტაბიძე, ვ. გაფრინდაშვილი). ვერლიბრითაა დაწერილი გ. ტაბიძის პოემა „ჯონ რიდი”. ვერლიბრის ხელახალი აღორძინება 1960–70-იან წლებში მოხდა (ო. ჭილაძე, ბ. ხარანაული, ლ. სტურუა და სხვ.). გაწერელია ა., ენციკლოპედია „საქართველო“, ტ. 3, თბ., 2014. ვერლიბრი — უცხო სიტყვათა ლექსიკონი
სალია (მეიოს საგრაფო)

სალია (ინგლ. Salia ან Saula; ირლ. Sáile) — გელტახტი სოფელი ირლანდიაში, მდებარეობს მეიოს საგრაფოში, კუნძულ აკილზე, კონაქტის პროვინციაში. სოფელში მოქმედებს სკოლა, რომელიც 1910 წელს გაიხსნა. მეიოს საგრაფო ↑ Placenames Database of Ireland
ლექსი პროზად

ლექსი პროზად — პროზის ფორმით დაწერილი ლირიკული ნაწარმოები. აქვს ლირიკული ლექსის შემდეგი ნიშნები: მცირე ზომა, სტროფების მსგავს მცირე აბზაცებად დაყოფა, ამაღლებული, ექსპრესიული სტილი, მკაფიოდ გამოხატული სუბიექტური განცდა, უსიუჟეტო კომპოზიცია. სამაგიეროდ არ გააჩნია მეტრი, რიტმი და რითმა. ამდენად განსხვავდება ვერლიბრისა და რიტმული პროზისგან. ტერმინი ლექსი პროზად შემოიტანა შარლ ბოდლერმა.